**Z M L U V A č. ......**

**o poskytnutí dotácie**

uzatvorená podľa zákona č. 111/2018 Z. z. o poskytovaní dotácií v pôsobnosti Úradu podpredsedu vlády Slovenskej republiky pre investície a informatizáciu v znení neskorších predpisov, zákona č. 523/2004 Z. z. o rozpočtových pravidlách verejnej správy a o zmene adoplnení niektorých zákonov v znení neskorších predpisov a schémy podpory projektov experimentálneho vývoja a inovácií v Slovenskej republike (schéma pomoci *de minimis*) DM-19/2018 (ďalej len „schéma“) medzi zmluvnými stranami (ďalej len „zmluva“):

**Poskytovateľ: Ministerstvo investícií, regionálneho rozvoja a informatizácie Slovenskej republiky**

Sídlo: Štefánikova 15

811 05 Bratislava

Slovenská republika

Štatutárny orgán: Veronika Remišová

 ministerka investícií, regionálneho rozvoja

a informatizácie Slovenskej republiky

IČO: 50349287

DIČ: 2120287004

IBAN: SK52 8180 0000 0070 0055 7142

Bankové spojenie: Štátna pokladnica, Radlinského 32, 810 05 Bratislava 15

(ďalej len „poskytovateľ“)

a

**Príjemca pomoci:**

Sídlo:

Štatutárny orgán

IČO:

DIČ:

IBAN:

Bankové spojenie:

(ďalej len „príjemca“)

(poskytovateľ a príjemca ďalej spolu aj ako „zmluvné strany“ a jednotlivo ako „zmluvná strana“)

**Preambula**

Zmluvné strany uzatvárajú túto zmluvu, ktorej cieľom je poskytnutie dotácie *de minimis* od poskytovateľa na základe predloženej a schválenej žiadosti o poskytnutie pomoci (ďalej len „žiadosť“).

**Článok 1**

**Účel a predmet zmluvy**

1. Účelom tejto zmluvy je úprava zmluvných podmienok, práv a povinností zmluvných strán pri poskytnutí pomoci *de minimis* podľa nariadenia Komisie (EÚ) č. 1407/2013 z 18.  decembra 2013 o uplatňovaní článkov 107 a 108 Zmluvy o fungovaní Európskej únie na pomoc *de minimis* (Ú. v. EÚ L352) zo strany poskytovateľa príjemcovi na realizáciu činností oprávneného projektu podľa schémy a schválenej žiadosti, a to za podmienok stanovených v tejto zmluve a v súlade so všeobecne záväznými právnymi predpismi platnými v Slovenskej republike.
2. Predmetom tejto zmluvy je záväzok:
3. poskytovateľa poskytnúť pomoc vo forme dotácie **v sume xxx EUR** (slovom:) zo štátneho rozpočtu Slovenskej republiky prostredníctvom rozpočtovej kapitoly poskytovateľa (ďalej len „pomoc“) a
4. príjemcu použiť vlastné finančné zdroje **v sume xxx EUR** (slovom:)

na účelové financovanie bežných výdavkov spojených s prípravou a realizáciou projektu ........................ **(**ďalej len „oprávnený projekt“).

1. Dotácia sa poskytuje v súlade s podmienkami uvedenými vo výzve na predkladanie žiadosti o poskytnutie dotácie na podporu vzájomných ainovatívnych projektov v Slovenskej republike č. SRIN 6/2021 zo dňa ..............(ďalej len „výzva“).
2. Príjemca sa zaväzuje disponovať s poskytnutou dotáciou výlučne na zabezpečenie účelu, na ktorý sa pomoc poskytla, v súlade s podmienkami tejto zmluvy a v súlade s podmienkami výzvy.

**Článok 2**

**Podmienky poskytnutia a použitia dotácie**

1. Poskytovateľ poukáže finančné prostriedky predstavujúce dotáciu bezhotovostným prevodom jednorazovo na bankový účet príjemcu uvedený v záhlaví zmluvy najneskôr do pätnástich (15) pracovných dní po nadobudnutí účinnosti zmluvy.
2. Príjemca je povinný viesť dotáciu na bankovom účte v banke alebo v pobočke zahraničnej banky uvedenom v záhlaví tejto zmluvy na strane príjemcu.
3. Finančné prostriedky predstavujúce pomoc sa považujú za poskytnuté príjemcovi dňom ich odoslania z účtu poskytovateľa na účet príjemcu.
4. Pomoc sa poskytuje bezhotovostne a v súlade so zákonom č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov formou bežného transferu.
5. Príjemca zodpovedá za hospodárne, efektívne, účinné a účelné použitie dotácie a realizuje aktivity na svoju vlastnú zodpovednosť.
6. Príjemca prijíma dotáciu bez výhrad, v plnom rozsahu a za podmienok uvedených v tejto zmluve.

**Článok 3**

**Povinnosti príjemcu**

1. Za správnosť údajov uvedených v zúčtovaní podľa ods. 10 tohto článku zodpovedá príjemca.
2. Poskytnutá dotácia je účelovo viazaná a príjemca sa zaväzuje použiť ju podľa zákona č.523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách verejnej správy“) a v súlade s touto zmluvou.
3. Príjemca sa zaväzuje, že výdavky, ktoré budú financované z poskytnutej dotácie nebudú duplicitne hradené z iných zdrojov.
4. Príjemca sa zaväzuje, že poskytnutú dotáciu vráti, ak mu bola na ten istý účel už poskytnutá pomoc zo štátneho rozpočtu v príslušnom rozpočtovom roku.
5. Príjemca sa zaväzuje, že poskytnutá dotácia, nebude použitá na iný účel ako je určený v tejto zmluve, a zároveň sa podrobí výkonu kontroly použitia poskytnutej dotácie, ako aj účelu apodmienok dohodnutých v tejto zmluve; za týmto účelom umožní zamestnancom poskytovateľa a kontrolným orgánom Slovenskej republiky v zmysle zákona č. 357/2015 Z.z. o finančnej kontrole a audite a o zmene a doplnení niektorých zákonov v znení neskorších predpisov prístup ku kontrole poskytnutej dotácie na plnenie kontrolnej činnosti.
6. Príjemca sa zaväzuje dodržiavať podmienky poskytnutia dotácie určené v schéme, v zákone č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) v znení neskorších predpisov, v zákone č. 111/2018 Z. z. o poskytovaní dotácií v pôsobnosti Úradu podpredsedu vlády Slovenskej republiky pre investície a informatizáciu v znení neskorších predpisov (ďalej len „zákon o poskytovaní dotácií“) a v zákone o rozpočtových pravidlách verejnej správy.
7. Príjemca je povinný o poskytnutej dotácii viesť účtovnú evidenciu podľa zákona č.431/2002 Z. z. o účtovníctve v znení neskorších predpisov (ďalej len „zákon oúčtovníctve“).
8. Príjemca sa zaväzuje postupovať podľa zákona č. 343/2015 Z. z. o verejnom obstarávaní ao zmene a doplnení niektorých zákonov v znení neskorších predpisov a v súlade súčelovým určením uvedeným v tejto zmluve.
9. Poskytnutú dotáciu je príjemca povinný použiť najneskôr do .................
10. Príjemca sa zaväzuje predložiť poskytovateľovi podklady k finančnému zúčtovaniu poskytnutej pomoci v zmysle príslušných ustanovení zákona o rozpočtových pravidlách verejnej správy a pokynu Ministerstva financií Slovenskej republiky na zúčtovanie finančných vzťahov so štátnym rozpočtom.
11. Príjemca je povinný predložiť zúčtovanie poskytnutej dotácie najneskôr do 30. júna 2021 (ďalej len „termín zúčtovania“).
12. Poskytnutú dotáciu je príjemca povinný zúčtovať poskytovateľovi do termínu zúčtovania. Finančné prostriedky vyplývajúce zo zúčtovania poskytnutej dotácie vráti príjemca poskytovateľovi na depozitný účet č.: SK77 8180 0000 0070 0055 7177 s variabilným symbolom v tvare čísla zmluvy. Príjemca je povinný zaslať avízo poskytovateľovi o vrátení finančných prostriedkov do piatich (5) pracovných dní od vykonania bezhotovostného prevodu na účet poskytovateľa.
13. V prípade, že je zo všetkých okolností zrejmé, že uvedený termín zúčtovania dotácie nebude príjemcom dodržaný, je príjemca povinný na základe zdôvodnenej písomnej žiadosti požiadať poskytovateľa najneskôr dvadsať (20) pracovných dní pred uplynutím stanoveného termínu zúčtovania dotácie o predĺženie termínu zúčtovania.
14. Ak príjemca nezašle zúčtovanie poskytnutej dotácie poskytovateľovi za príslušný rok do termínu zúčtovania, poskytovateľ písomne vyzve príjemcu, aby zaslal zúčtovanie pomoci v lehote určenej poskytovateľom, nie dlhšej ako pätnásť (15) pracovných dní. Ak tak príjemca neurobí, je povinný poskytnutú dotáciu v plnom rozsahu vrátiť na bankový účet poskytovateľa, a to do termínu, ktorý mu oznámi vo vyzvaní.
15. Výnosy z poskytnutej pomoci (úroky) sú v zmysle zákona o rozpočtových pravidlách verejnej správy príjmom štátneho rozpočtu. Príjemca je povinný vždy odviesť výnosy zposkytnutej dotácie na účet iných nedaňových príjmov poskytovateľa č. SK74 8180 0000 0070 0055 7134 s variabilným symbolom v tvare čísla zmluvy do termínu zúčtovania. Príjemca je povinný zaslať písomné avízo poskytovateľovi o vrátení výnosov do piatich (5) pracovných dní od ich vrátenia.
16. Čas trvania oprávneného projektu nesmie presiahnuť termín najneskoršieho použitia dotácie podľa čl. 3 ods. 9 zmluvy.
17. Po ukončení oprávneného projektu predloží príjemca poskytovateľovi:
18. **Vecné vyhodnotenie** realizácie oprávneného projektu musí byť vypracované tak, aby z neho bolo zrejmé dodržanie účelu dohodnutého v tejto zmluve. Vecným vyhodnotením je správa s hodnotením účelu a priebehu realizácie oprávneného projektu,
19. **Finančné vyhodnotenie** vypracované v súlade so zákonom o účtovníctve spredložením písomného prehľadu a čitateľných fotokópií dokladov preukazujúcich použitie pomoci, a to najmä: daňové doklady – faktúry s náležitosťami podľa § 71 zákona č. 222/2004 Z. z. o dani z pridanej hodnoty v znení neskorších predpisov, kúpne zmluvy, zmluvy o dielo, objednávky, dodacie listy, preberacie protokoly, výpis z bankového účtu, na ktorý bola poskytnutá dotácia, výberoch, bezhotovostných platbách a pod.

Súčasťou finančného vyhodnotenia je tiež:

* + 1. celková rekapitulácia výdavkov,
		2. vyčíslenie výšky celkovej prijatej dotácie,
		3. vyčíslenie výšky celkovej čerpanej sumy z prijatej pomoci,
		4. vyčíslenie výšky čerpaných vlastných zdrojov príjemcu,
		5. vyčíslenie čistých výnosov z poskytnutej dotácie, ak vznikli,
		6. písomné potvrdenie (resp. vyhlásenie) štatutárneho zástupcu príjemcu o formálnej a vecnej správnosti zúčtovania, uvedenie miesta, kde sa originály dokladov súvisiace s poskytnutou pomocou u príjemcu nachádzajú.
1. V prípade, že dotácia bola poskytnutá na základe nepravdivých údajov poskytnutých príjemcom alebo príjemca použije dotáciu v rozpore so stanovenými podmienkami, je príjemca povinný poskytnutú pomoc v plnej výške vrátiť a uhradiť poskytovateľovi zmluvnú pokutu vo výške 10% (slovom: desať percent) z celkovej výšky poskytnutej dotácie na účet, ktorý mu oznámi poskytovateľ. Porušenie finančnej disciplíny upravuje §31 zákona o rozpočtových pravidlách verejnej správy. Prípadné nároky poskytovateľa na náhradu škody v celom rozsahu nie sú zaplatením zmluvnej pokuty dotknuté.
2. Príjemca uschová kompletnú dokumentáciu k prijatej dotácie a podporenému oprávnenému projektu pre kontrolné účely po dobu desiatich (10) rokov od skončenia poskytovania pomoci.
3. V zmysle § 8a zákona o rozpočtových pravidlách verejnej správy, ak si príjemca môže uplatniť odpočítanie dane z pridanej hodnoty, nemôže byť pri zúčtovaní pomoci poskytnutej zo štátneho rozpočtu uznaný výdavok na úhradu dane z pridanej hodnoty. Ak v rámci pomoci je možné čerpať finančné zdroje aj na úhradu cestovných náhrad, potom tieto môžu byť uhradené len do výšky určenej zákonom č. 283/2002 Z. z. o cestovných náhradách v znení neskorších predpisov.

**Článok 5**

**Komunikácia a doručovanie**

* 1. Zmluvné strany sa dohodli, že ich vzájomná komunikácia vyžaduje písomnú formu. Zmluvné strany sa zaväzujú, že budú pre vzájomnú písomnú komunikáciu používať poštové adresy uvedené v záhlaví tejto zmluvy, ak nedošlo k oznámeniu zmeny adresy. Zmluvné strany sa dohodli, že písomná forma komunikácie sa bude uskutočňovať najmä prostredníctvom doporučeného doručovania zásielok poštou alebo obyčajného doručovania poštou alebo doručovaním do elektronickej schránky alebo elektronicky prostredníctvom e-mailu.
	2. Zmluvné strany sú si povinné navzájom oznámiť zmenu kontaktných údajov najneskôr do piatich (5) pracovných dní odo dňa, kedy nastala táto zmena.
	3. Písomnosť zasielaná druhej zmluvnej strane v listinnej podobe sa považuje za doručenú, ak dôjde do dispozície druhej zmluvnej strany na adrese uvedenej v záhlaví tejto zmluvy, a to aj v prípade, ak adresát písomnosť neprevzal, pričom za deň doručenia písomnosti sa považuje deň, v ktorý došlo k:
		1. uplynutiu úložnej (odbernej) lehoty písomnosti zasielanej poštou druhou zmluvnou stranou,
		2. odopretiu prijatia písomnosti, v prípade odopretia prevziať písomnosť doručovanú poštou alebo osobným doručením,
		3. vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“).
	4. Písomnosť zasielaná druhej zmluvnej strane v elektronickej podobe do elektronickej schránky sa považuje pre účely zmluvy za doručenú momentom doručenia písomnosti do elektronickej schránky zmluvnej strany.
	5. Zmluvné strany výslovne súhlasia s tým, že zásielka doručovaná elektronicky prostredníctvom e-mailu bude považovaná za doručenú momentom doručenia písomnosti do e-mailovej schránky druhej zmluvnej strany, ak zmluvná strana nedostala automatickú informáciu o nedoručení e-mailovej správy. Za účelom realizácie doručovania elektronicky prostredníctvom e-mailu alebo faxu, zmluvné strany sa zaväzujú:
		1. vzájomne si písomne oznámiť svoje e-mailové adresy, resp. faxové čísla, ktoré budú v rámci tejto formy komunikácie záväzne používať,
		2. vzájomne si písomne oznámiť všetky údaje, ktoré budú potrebné pre tento spôsob doručovania.
	6. Kontaktnými osobami za jednotlivé zmluvné strany sú:

Za poskytovateľa:

Za príjemcu:

**Článok 6**

**Odstúpenie od zmluvy**

1. V prípade, že príjemca nepoužije poskytnutú dotáciu v súlade s predmetom a účelom tejto zmluvy, poskytovateľ má právo odstúpiť od tejto zmluvy. Poskytovateľ je tiež oprávnený odstúpiť od tejto zmluvy, ak príjemca uviedol v žiadosti nepravdivé údaje, alebo ak si nesplnil povinnosť vyplývajúcu z tejto zmluvy. Odstúpenie sa doručuje spôsobom uvedeným v čl. 5 zmluvy a je účinné dňom doručenia písomného oznámenia o odstúpení od zmluvy príjemcovi. Toto ustanovenie nemá vplyv na povinnosť príjemcu zaplatiť zmluvnú pokutu podľa čl. 4 ods. 18 zmluvy, ani na postup podľa § 31 zákona o rozpočtových pravidlách verejnej správy. Uplatnením si zmluvnej pokuty nezaniká nárok na náhradu škody v celom rozsahu.
2. Ak nastane situácia podľa odseku 1, t. j. poskytovateľ odstúpi od tejto zmluvy, príjemca je povinný do dvadsiatich (20) pracovných dní od doručenia písomného oznámenia o odstúpení od tejto zmluvy vrátiť poskytovateľovi pomoc, ktorá mu bola poskytnutá na financovanie oprávneného projektu uvedeného v žiadosti v plnej výške.

V prípade, že príjemcovi zároveň vznikne povinnosť na zaplatenie zmluvnej pokuty podľa tejto zmluvy, v rovnakej lehote je príjemca povinný zaplatiť poskytovateľovi aj zmluvnú pokutu. Uplatnením si zmluvnej pokuty nezaniká nárok na náhradu škody v celom rozsahu.

1. Porušenie podmienok použitia pomoci sa bude klasifikovať ako porušenie finančnej disciplíny podľa § 31 zákona o rozpočtových pravidlách verejnej správy.
2. Poskytovateľ nezodpovedá za škody, ktoré by mohli vzniknúť odstúpením od tejto zmluvy.

**Článok 7**

**Spoločné a záverečné ustanovenia**

1. Táto zmluva sa uzatvára na dobu určitú, a to do času riadneho splnenia záväzkov zmluvných strán podľa tejto zmluvy, najmä vysporiadania všetkých finančných záväzkov príjemcu voči poskytovateľovi.
2. Záväzky obsiahnuté v tejto zmluve nie je možné previesť na tretie osoby. V prípade zmeny právnej formy príjemcu alebo zrušenia príjemcu bez likvidácie, alebo ak príjemca zaniká bez právneho nástupcu, t. j. s likvidáciou, je príjemca povinný do desiatich (10) pracovných dní odo dňa vzniku tejto skutočnosti oznámiť túto skutočnosť poskytovateľovi; v prípade zrušenia príjemcu bez likvidácie, príjemca je povinný oznámiť aj názov a sídlo svojho právneho nástupcu, na ktorého prechádzajú záväzky z tejto zmluvy.
3. Príjemca vyhlasuje, že všetky údaje, ktoré sú uvedené v tejto zmluve, ako aj údaje, ktoré boli poskytnuté prostredníctvom elektronickej registrácie do dotačného systému poskytovateľa, sú úplné, pravdivé a získané v súlade s osobitnými právnymi predpismi. Príjemca vyhlasuje, že súhlasí so spracovaním a zverejnením poskytnutých údajov poskytovateľovi v rámci činností súvisiacich s realizáciou dotačného systému poskytovateľa.
4. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Táto zmluva je povinne zverejňovanou zmluvou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
5. Práva a povinnosti zmluvných strán výslovne neupravené touto zmluvou sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov, zákona o poskytovaní dotácií, zákona o rozpočtových pravidlách verejnej správy, zákona o účtovníctve, zákona o verejnom obstarávaní a ustanoveniami ostatných všeobecne záväzných právnych predpisov platných na území Slovenskej republiky.
6. Ustanovenia tejto zmluvy možno zmeniť len po vzájomnej dohode zmluvných strán, a to výlučne vo forme písomného dodatku odsúhlaseného zmluvnými stranami.
7. Zmluva je vyhotovená v piatich rovnopisoch s platnosťou originálu. Jeden (1) rovnopis zmluvy dostane príjemca,  štyri (4) rovnopisy zmluvy dostane poskytovateľ.
8. Zmluvné strany vyhlasujú, že táto zmluva vyjadruje ich slobodnú vôľu, k jej uzavretiu pristúpili vážne, bez omylu a nátlaku, pred podpísaním si ju prečítali a úplne porozumeli jej obsahu, čo potvrdzujú aj svojimi podpismi.

**Za poskytovateľa**  **Za príjemcu**

V ...................................... dňa .................... V ..................................... dňa ....................

...................................................................... ....................................................................

 **Veronika Remišová**

 ministerka investícií, regionálneho rozvoja

a informatizácie Slovenskej republiky